MLDataScientist/Wikipedia-uzbek-2024-05-01 huggingface dataset:
Jamiya Naimiya (Murodobod)

Jamiya Naimiya Murodobod ( ) Hindistondagi islom seminariyasi. Uttar-Pradesh shimolidagi Murodobod shahrida joylashgan. Seminariya Hindistondagi Barelvi harakatining asosiy markazi boʻlib, raqib Deobandi harakati tomonidan zoʻravonlik nishoniga aylangan.

Tarixi 
Jamiya Naimiya Murodobod shahrida madrasa sifatida faoliyat boshlangan. U sunniy islom olimi Naim-ud-Din Murodobodiy nomiga asoslanib „Naimiya“ deb nomlangan. Muassasada sunniy soʻfiylik harakatining bir qancha yetakchi ulamolari yetishib chiqqan.

1925-yil (hijriy 1343-yil) Jamiya Naimiya Murodobodda Butun Hindiston sunniy konferensiyasining birinchi sammiti tashkil etilgan. Uning maqsadi „sunniy koʻpchilik“ ni yagona siyosiy, iqtisodiy va ijtimoiy-diniy platforma ostida birlashtirishni oʻz ichiga olgan. Unda ikki yuz ellikdan ortiq din ulamolari ishtirok etgan. Sajjada-nashin Sayid Ashraf Jahongir Semnani, Sayid Muhammad Izhar Ashraf Jamiya Naimiya Murodobodda dars bergan.

Kurslar 

 Mavlono
 Olim
 Fozil

Fatvolar 
Darul Ifta Jamiya Naimiya Murodobod Samajvadi partiyasi rahbari Aʼzam Xonni qabriston va boshqa mulklarni kambagʻallardan zoʻrlik bilan tortib olganlikda ayblanib, fatvo chiqargan.

Yana qarang 

 Jamiya Nizomiya
 Jamiyatur Razo
 Al-Jameyatul Islomiya
 Manzori Islom

Manbalar

Havolalar 

 Jamiya Naemia
Hindistondagi madrasalar
Hindistondagi islomiy universitet va kollejlar
Murodbodda ta'lim
Barelvi islom universitetlari va kollejlari
Jamiya Naimiya Murodobod
Jamiya Naimiya

Jamiya naimiya nomi bilan ataluvchi islom seminariyalari:
 Jamiya Naimiya (Murodobod)
 Jamiya Naimiya (Lahor)
Barelvi islom universitetlari va kollejlari
Al-Horis ibn Hishom

Al-Horis ibn Hishom ibn al-Mugʻiyra ibn Abdulloh (634, 636 yoki 639-yilda vafot etgan) – sahoba, Quraysh qabilasining boy Banu Maxzum urugʻi zodagonlaridan biri, vafotiga qadar musulmonlar tomonidan Suriyani bosib olishda ishtirok etgan.

Hayoti 
Al-Horis ibn Hishom Makkadagi Banu Maxzum urugʻidan islomgacha boʻlgan davrda mashhur qurayshiy Hishom ibn al-Mugʻiyraning oʻgʻli boʻlgan. Al-Horisning ukasi Abu Jahl 624-yilda Badr jangida vafot etguniga qadar Islom paygʻambari Muhammadga qarshi Makka muxolifatining rahbari edi. Al-Horis Badr jangida, 627-yilda Madina yaqinidagi Uhud jangida musulmonlarga qarshi jang qilgan. Al-Horis ibn Hishom 629–630-yillarda Muhammad Makkani fath qilganida islomni qabul qilgan. Keyinchalik 630-yilda Hunayn jangida musulmonlar qoʻshinida arab mushriklariga qarshi jang qilgan va jangdan olingan oʻljalardan ulush olgan.

Al-Horis ibn Hishom musulmonlarning Suriyani zabt etishida qatnashgan, 634-yilda Falastinda ketma-ket Ajnadayn va Transiordaniyadagi Fahl janglarida ishtirok etgan. 636-yilda Yarmuk jangida otasining birinchi amakivachchasi Xolid ibn al-Volid qoʻl ostida jang qilgan. 637-yilda xalifa Umar al-Horis islomni nisbatan kech qabul qilgani uchun unga armiyadagi boshqalarga qaraganda kamroq haq bergan. Maoshidan norozi boʻlgan al-Horis yetmish nafar oila aʼzolari bilan doimiy ravishda Suriyadagi ishlarda oʻzini koʻrsatib kelgan.

Vafoti 
Islomiy manbalarida uning oʻlim sanasi va sababi haqida turlicha maʼlumotlar mavjud boʻlib, bir qancha manbalarda 634-yilda Ajnadayn jangida yoki 636-yilda Yarmuk jangida halok boʻlgan deb keltirilgan boʻlsa, baʼzilar esa uni 639-yilda Amvas vabosi sababli vafot etgan deya maʼlumot beradi. 639-yilda yetmish nafar oila aʼzolari orasida ikki yoki toʻrt nafaridan tashqari qolgan barchasi Suriyadagi jangda yoki vabo kasalligi tufayli halok boʻlgan.

Avlodlari 
Xalifa Umar al-Horisning qizi Ummu Hakim bint al-Horis ibn Hishomga uylangan. Horisning jangdan omon qolgan oʻgʻillaridan biri Abdurrahmon ibn al-Horis ibn Hishomni Umar Madinaga qaytarib olib kelgan va unga yer ajratib bergan. Al-Horisning Madinada oʻn uch-oʻn toʻrt nafar oʻgʻli va oʻn sakkiz nafar qizi boʻlgan. Al-Horis ibn Hishomning avlodlari Banu Maxzumning boshqa oilalari, shuningdek, Umaviylar va Zubayridlar bilan birinchi va ikkinchi fitna davrida xalifalikni nazorat qilish uchun kurashayotgan qurayshiylar bilan nikoh aloqalarini oʻrnatgan.

Manbalar

Adabiyotlar 
 
 
 
 
Sahobalar
Banu Maxzum
Hishom ibn Ismoil al-Maxzumiy

Hishom ibn Ismoil al-Maxzumiy () – VIII asrda Umaviylar xalifaligiga xizmat qilgan, xalifa Hishom ibn Abdulmalikning ona tomondan bobosi. 701–706-yillarda Madina hokimi boʻlib xizmat qilgan.

Oilasi 
Hishom ibn Ismoil al-Maxzumiy Quraysh qabilasining boy Banu Maxzum urugʻidan boʻlib, Valid ibn al-Mugʻiyraning nevarasi boʻlgan. Qizi Oysha umaviylarning beshinchi xalifasi Abdulmalikka () turmushga chiqqan. 691-yilda ulardan Hishom ibn Abdulmalik () dunyoga kelgan, qizi Oyshaning talabi bilan chaqaloqqa uning ismi qoʻyilgan. Hishomning oʻgʻillari Ibrohim va Muhammad, Abdulmalik davrida otasi kabi Hishom ibn Abdulmalik xizmatida Madina hokimi boʻlgan. Al-Volid ibn Yazid davrida () ular eʼtibordan qolgan va 743-yilda Yusuf ibn Umar at-Saqafiy tomonidan qiynoqqa solingan. Hishomning uchinchi oʻgʻli Xolid 744-yilda Hishom ibn Abdulmalikning oʻgʻli Sulaymonning muvaffaqiyatsiz qoʻzgʻolonida ishtirok etgan va natijada xalifa Marvon ibn Muhammad () tomonidan qatl etilgan.

Madina hokimligi 
Abdulmalik 701-yilda qaynotasi Hishomni Madinaga hokim etib tayinlagan. Bu lavozimda xizmat qilgan kezlarida u Navfal ibn Musahiq al-Amiriyni qozilar boshligʻi lavozimidan boʻshatib, uning oʻrniga Amr ibn Xolid az-Zuraqiyni tayinlagan va shahar ahlini Abdulmalikning oʻgʻillari Volid ibn Abdulmalik () va Sulaymon ibn Abdulmalikka () bay’at qilishda boshchilik qilgan. Faqih Said ibn al-Musayyab qasam ichishdan bosh tortganida, Hishom uni kaltaklashni va qamoqqa tashlashni buyurgan va uni odamlar tomonidan oʻldirilib, xochga mixlab qoʻyadigan togʻ dovoniga olib borib oʻldirib, soxta qatl uyushtirgan. Hishom ibn Ismoil al-Maxzumiy, shuningdek, 703 va 704-yillarda Makkaga yillik haj ziyoratlarini, ehtimol 702 yoki 703 va 705-yilgi haj ziyoratlarini ham nazorat qilgan.

705-yilda Abdulmalik vafotidan soʻng, Hishom dastlab oʻzining vorisi al-Valid ibn Abdulmalik tomonidan hokim etib tayinlangan. Biroq yangi xalifa Hishomni yoqtirmagan va 706-yil boshida uni Umar ibn Abdulzziz foydasiga ishdan boʻshatgan. Al-Volid, shuningdek, xalifa Umarga oʻzining hokimlik davridagi xulq-atvori yomon boʻlganlarni koʻrsatish paytida Madina ahli oldida Hishomni koʻrsatishni buyurgan, biroq Said ibn al-Musayyab va Ali ibn Husayn Zayn al-Abidin oʻz izdoshlariga unga zarar yetkazishdan tiyilishlarini buyurishi orqali u jazodan qutulib qolgan.

Manbalar

Adabiyotlar 

 
 
 
 
 
 
 
 

Banu Maxzum
8-asr arab shaxslari
King of the Fall

"King of the Fall" – kanadalik qoʻshiqchi The Weekndning qoʻshigʻi. U 2014-yil 20-iyulda striming xizmatlari uchun promo-singl sifatida oʻzining King of the Fall Tour'ini targʻib qilish uchun chiqarildi. Keyinroq qoʻshiq XO va Republic Records tomonidan 2020-yil 25-sentabrda rasman qayta chiqarildi. Trek Bryson Tillerning Trapsoul birinchi studiyaviy albomining deluxe editionidagi „Rambo (Last Blood)“ remiks treki bilan birga chiqdi. Amerikalik reper Ty Dolla Sign va kanadalik reper Belly ishtirokidagi qoʻshiqning remiksi 2014-yil 20-oktabrda, „Often“ qoʻshigʻining remiksi chiqqanidan koʻp oʻtmay taqdim etildi.

Tarixi va chiqarilishi 
"King of the Fall"ning dastlabki relizi The Weekndning 2014-yilgi „Often“ singlidan va 2014-yilgi King of the Fall Tour eʼlon qilinganidan keyin chiqdi. Ikkala qoʻshiq uning yuqorida aytib oʻtilgan gastrolini targʻib qilish va muxlislarni „Often“ treki bor boʻlgan, ammo „King of the Fall“ kiritilmagan Beauty Behind the Madness nomli ikkinchi studiyaviy albomiga jalb qilish uchun chiqarilgan.

Qoʻshiq 2020-yil 25-sentabrda, olti yillik norasmiy yuklanishlardan soʻng, Spotify kabi striming platformalariga rasman striming xizmatlari va raqamli isteʼmolchilar uchun chiqarildi.

Tanqidiy qabul 
"King of the Fall" tanqidchilar va muxlislar tomonidan The Weeknd diskografiyasining asosiy qoʻshigʻi sifatida qabul qilindi. uDiscover Musicdan Alyson Lewis qoʻshiqni Tesfayening karyerasini belgilovchi ikkinchi qoʻshiq deb baholadi va uning ijrosini maqtab, qoʻshiqda uning ijrosidagi eng kuchli kupletlar borligini aytdi Stereogumdan Pranav Trewn qoʻshiqni oʻzining pleylistda toʻqqizinchi oʻringa qoʻydi, u qoʻshiq ijrosi va rep kuylanishini maqtadi.

Tijoriy koʻrsatkichlar 
2014-yilda, cheklangan dastlabki nashri tufayli, „King of the Fall“ faqat AQSh Billboard + Twitter Trending 140 reytingida birinchi oʻrinni egallay oldi. Biroq, 2020-yilda raqamli asosiy striming xizmatlarida rasmiy ravishda chiqarilganidan soʻng, qoʻshiq AQShning Billboard Hot R&B Songs chartida 18-oʻrinni egalladi.

Musiqiy video 
2014-yilning 28-avgustida „King of the Fall“ qoʻshigʻiga videoklip chiqdi. Kid Studio rejissorlik qilgan, klipda The Weeknd oʻzining tugʻilib oʻsgan shahri Toronto boʻylab sayr qiladi.

Chartlar

Chiqarilish tarixi

Manbalar 

The Weeknd qoʻshiqlari
2014-yil qoʻshiqlari
Ingliz tilidagi qoʻshiqlar
Stanley masjidi

Stanley masjidi () – Xitoyning Gonkong shahriStenliey shaharchasida joylashgan masjid. Bu Gonkongda qurilgan toʻrtinchi masjid boʻlib, Stenliey qamoqxonasi ichida joylashgan.

Tarixi 
20-asr boshlarida Gonkong qamoqxona departamentida Pokiston va Hindistondan 400 ga yaqin musulmon xodim ishlagan. Boʻlimning bosh ofisi dastlab Arbuthnot Roadda joylashgan edi. Ularning koʻpchiligi namoz oʻqish uchun Jomiy masjidiga borishdi. Biroq, shtab-kvartira Arbutnot yoʻlidan ancha uzoqda joylashgan Stenli qamoqxonasiga koʻchirilgandan soʻng, qamoqxona musulmon xodimlarining farovonligi va diniy ehtiyojlarini qondirish uchun qamoqxona hududi atrofida yangi masjid qurish talabi paydo boʻldi. Shunday qilib, 1937-yil 1-yanvarda qamoqxona ichida Stenley masjidi ochildi.

Qadimiy antik buyumlar va yodgorliklar boʻyicha maslahat kengashi 2009-yil 18-dekabrda masjidni 1-darajali tarixiy bino sifatida belgilagan.

Xavfsizlik nuqtai nazaridan, axloq tuzatish xizmati xodimlari masjidga kirishni cheklab qoʻygan, ammo ularga HK ID karta koʻrsatish yoki namoz oʻqish uchun kelganini taʼkidlash orqali kirish mumkin.

Masjid imom-xatibi Hofiz Afzal Xon boʻlib, u masjidda Qur’on oʻrgatadi.

Arxitekturasi 
Qum rangli masjidda katta namozxona, ayvon va hovli bor. Masjid oldida avtoturargoh joylashgan. Masjid qamoqxona hududida boʻlgani uchun odatda jamoat uchun ochiq emas.

Yana qarang 

 Gonkongdagi Islom
 Gonkongdagi masjidlar roʻyxati

Manbalar

Havolalar 

 Antikvarlar boʻyicha maslahat kengashi . Tarixiy binolarni baholash. Stenli masjidi № 53 Tung Tau Van Road, Stanley Pictures
Koordinatalar Vikimaʼlumotlarda
Gonkongdagi masjidlar
1937-yilda qurib bitkazilgan masjidlar
Sharipov

Sharipov — familiya.

 Abdusattor Sharipov — Oʻzbekiston SSR, Andijon viloyati Chust tumani Kommuna sovxozi brigadiri
 Azim Sharipov — Buxoro jadidlari vakili, Buxoro Xalq Sovet Respublikasi Adliya Noziri, Buxoro okrugi shariat qozisi boʻlgan
 Firdavs Sharipov — oʻzbek mafkurachisi va siyosatchisi
 Karim Sharipov – sovet jamoat, davlat va siyosiyat arbobi, Samarqand viloyati, Past Dargʻom tumanidagi 2-sonli mashina-traktor stansiyasi direktori
 Elmir Sharipov — zaxiradagi podpolkovnik
 Gennadiy Sharipov — sovet, oʻzbek va rus futbolchisi
 Hasan Sharipov — oʻzbekistonlik olim, kimyo fanlari doktori, professor
 Husan Sharipov – aktyor. Oʻzbekiston xalq artisti (1991)
 Husniddin Sharipov - Oʻrmon-melioratsiya injeneri
 Ilhom Sharipov — sovet va oʻzbek futbolchisi, yarim himoyachi. Hozirda murabbiy
 Jumaniyoz Sharipov — oʻzbek yozuvchisi, tarjimashunos olim
 Kongratbay Sharipov — oʻzbekistonlik olim, texnika fanlari doktori
 Latif Sharipov — xalq taʼlimi arbobi, Oʻzbekiston Respublikasi xalq oʻqituvchisi (2000-yildan)
 Maqsud Sharipov — sovet futbolchisi va murabbiyi
 Mirali Sharipov — oʻzbek dzyudochisi, xalqaro toifadagi sport ustasi
 Mulla Ahmad Sharipov
 Noʻmon Sharipov — 173-oʻqotar polkining pulemyotlar brigadasi komandiri
 Polvon Sharipov
 Qori Soli Sharipov
 Sayfullo Sharipov — oʻzbek futbolchisi va murabbiyi
 Shirin Sharipov — oʻzbek dzyudochisi-paralimpiyachi
 Solijon Sharipov — uchuvchi va fazogir
 Umarjon Sharipov — tojikistonlik professional futbolchi, hozirda Xatlon jamoasida oʻynaydi
 Umidjon Sharipov — tojikistonlik futbolchi, yarim himoyachi
 Urol Sharipov — Sharqshunos, tarixchi, eronshunos, siyosiy fanlar doktori
 Urol Ziyatutdinovich Sharipov
 Xoliq Sharipov
 Yoʻldosh Sharipov — qoraqalpoq aktyori, rejissyor, teatr arbobi. Qoraqalpogʻiston (1949) va Oʻzbekiston (1957) xalq artisti
 Yo‘ldosh Sharipov — qoraqalpoq sovet aktyori va rejissori

Yana qarang 
 Sharipova
 Sharapov
Sharipova

Sharipova — familiya.

 Eʼzoza Sharipova — oʻzbekistonlik futbolchi
 Dilora Sharipova — oʻzbekistonlik olima, pedagogika fanlari doktori, biologiya fanlari nomzodi, professor
 Irina Sharipova — rossiyaning top-modeli
 Nigina Sharipova — oʻzbek sportchisi, sprint boʻyicha ixtisoslashgan, Oʻzbekiston Respublikasining xalqaro toifadagi sport ustasi
 Raisa Sharipova - sharqshunos olima, tarix fanlari nomzodi
 Sabina Sharipova — oʻzbek ayol tennischisi
 Venera Sharipova — opera xonandasi (lirik-koloratura soprano)
 Zamzigul Sharipova — atoqli teatr aktrisasi. Qozogʻiston SSR xalq artisti (1966)

Yana qarang 
 Sharipov
 Sharapova
Sharapova

Sharapova

 Mariya Sharapova — rossiyalik tennischi, xizmat koʻrsatgan sport ustasi
 Muhabbat Sharapova — matematika fani oʻqituvchisi

Yana qarang 
 Sharapov
 Sharipova
Jamiya masjidi

Jamiya masjidi – Gonkongning Mid-Levels shahridagi masjid. Masjid Gonkongdagi eng qadimgi masjiddir. Qoʻshni koʻchalar Masjid koʻchasi va Masjid tutashuvi shu masjid nomi bilan atalgan. Muftiy Abdul Zamon ushbu masjidning bosh imomidir va u Ramazon oyida tarovih namoziga imomlik qiladi.

Tarixi 
Masjid 1890-yilda Britaniya Gonkong hukumati tomonidan 999-yilga ijaraga olingan yer uchastkasida qurilgan. Yer toʻgʻrisidagi shartnoma 1850-yil 23-dekabrda tuzilgan. Dastlab, masjid Muhammad masjidi deb nomlangan. Binoning kengaytirilishi 1915-yilda amalga oshirildi. Ikkinchi jahon urushidan keyin masjid Jamiya masjidi deb oʻzgartirildi. Laskar ibodatxonasi sifatida ham tanilgan.

Arxitekturasi 
Masjid toʻrtburchak shaklda boʻlib, asosiy kirish joyi arkli, har tomondan arabcha uslubda ravoqli derazalari bor.

Saqlash 
Masjid 2010-yil may oyida Gonkong hukumati tomonidan I darajali bino sifatida tasniflangan boʻlib, u „eng yaxshi fazilatlari, agar iloji boʻlsa, saqlab qolish uchun barcha saʼy-harakatlarni amalga oshirish kerak“ deb taʼriflangan. Masjid yaqinidagi uch qavatli turar joy binosi II darajali bino sifatida tasniflangan.

Kelajakdagi kengaytirishlar 
Kelajakda uning yonida Islom madaniyati markazi qurish rejasi bor.

Transport 
Masjidga Gonkong metropoliteni markaziy stansiyasidan janubi-gʻarb tomon, Markaziy va oʻrta darajadagi eskalator orqali borish mumkin.

Yana qarang 

 Gonkongdagi Islom
 Markaziy va Gʻarbiy meros yoʻli
 Gonkong Islom Jamiyati Jamgʻarmasining birlashtirilgan vasiylari
 Gonkongdagi masjidlar roʻyxati

Manbalar

Havolalar 

 Qadimiy buyumlar boʻyicha maslahat kengashi. Jomiy masjidi rasmlari
 Qadimiy buyumlar maslahat kengashi. Musulmonlar qarorgohi rasmlari
Koordinatalar Vikimaʼlumotlarda
Gonkongdagi masjidlar
1890-yilda qurib bitkazilgan masjidlar
Koplik dog'lari

Koplik dog'lari (Koplik belgisi) qizamiqning prodromik virusli enantemasi bo'lib, qizamiq toshmasidan ikki-uch kun oldin namoyon bo'ladi. Ular lunj shilliq qavatida (pastki 1 va 2- molyar tishlarga qarama-qarshi) to'p-to'p bo'lib joylashadi, oq rangli atrofi qizil halqa bilan o'ralgan zararlanishlar sifatida tavsiflanadi. Qizamiq kasalligini erta tashxislash uchun xos belgi hisoblanadi. Koplik dog'larining darslikdagi tavsifi nekroz, neytrofil ekssudat va neovaskulyarizatsiya bilan ajralib turadigan shilliq qavatdagi dog'lardir.  Ular "qizil fondagi tuz donalari"  kabi ko'rinadi va makulopapulyar toshma paydo bo'lishi bilan tez-tez so'na boshlaydi. Ularning diagnostik ahamiyati bilan bir qatorda epidemiyalarni nazorat qilishda ham muhim ahamiyatga ega. Tashxis qo'yilgan vaqtida, ular maksimal infeksiyalanishdan oldin paydo bo'lishi kelajakdagi kontaktlarni izolyatsiya qilish imkonini beradi va bu o'ta yuqumli kasallik bilan kurashishga katta yordam beradi. 

Qizamiq virusini birinchi bo'lib ajratgan Nobel mukofoti laureati Jon F. Enders va Tomas Piblez Koplik dog'lari ko'rsatilgan bemorlardan o'z namunalarini ehtiyotkorlik bilan yig'ishgan.

Tarixi 
Koplik dog'lari amerikalik pediatr Genri Koplik (1858-1927) sharafiga nomlangan, u 1896 yilda ularning qisqacha tavsifini e'lon qilib, ularning teri toshmasidan oldingi ko'rinishini va qizamiq bilan xato qilish mumkin bo'lgan kasalliklarning differentsial tashxisidagi ahamiyatini ta'kidlagan.   U dog'lar bo'yicha yana ikkita maqola chop etdi, shu jumladan rangli rasmli.  Koplikning "Chaqaloq va bolalar kasalliklari" asarining anonim sharhlovchisi tasvirni "hozirgi mashhur rangli plastinka" deb ataydi.

Manbalar

Qo'shimcha o'qish

Tashqi havolalar 

 Erta qizamiqdagi Koplik dog'lari - Kanada Tibbiyot Assotsiatsiyasi jurnali
Moana 2

Moana 2 – musiqali animatsion film. Walt Disney Animation Studios tomonidan ishlab chiqarilgan va Walt Disney Pictures tomonidan chiqarilgan. Moana franshizasining ikkinchi qismi, Moana (2016) filmining davomi. Film rejissyori David G. Derrick Jr., prodyuseri Osnat Shurer.

Ovoz berganlar 
 Auliʻi Cravalho – Moana
 Dwayne Johnson – Maui

Relizi 
Moana 2 kinoteatrlarda 2024-yil 27-noyabrda namoyish etiladi. Dastlab film 2024-yilda Disney+da eksklyuziv ekranga chiqariladigan teleserial boʻlishi kutilgandi.

Manbalar 

Walt Disney Pictures animatsion filmlari
Walt Disney Animation Studios filmlari
AQSh animatsion filmlari
AQSh kompyuterli animatsion filmlari
AQSh 3D filmlari
2020-yilgi Amerika filmlari
2024-yil filmlari
2024-yil animatsion filmlari
BYD Seal

BYD Seal — BYD Auto tomonidan ishlab chiqarilgan oʻrta oʻlchamli elektromobil. Seal e-Platform 3.0 va BYD ning yangi 800 voltli elektr platformasida qurilgan.

Texnik tavsifi 

Sedanning umumiy uzunligi 4800 mm, kengligi 1875 mm, balandligi 1460 mm, gʻildiraklar bazasi esa 2920 mmni tashkil qiladi.

Havfsizlik

Yana qarang 

 Xitoy avtomobil ishlab chiqaruvchilari
 Shanxay Avtomobillar muzeyi
 Xitoy avtomobil sanoati

Havolalar  

Rasmiy sayt

Manbalar 

Xitoy avtomobillari
Abror Tursunov

Abror Tursunov (2024-yil 7-fevralda vafot etgan) — oʻzbek sovet aktyori va kinorejissyori. „Suyunchi“ va „Abdullajon“ filmidagi rollari bilan tanilgan. U uzoq davom etgan kasallikdan so‘ng, 2024-yil 7-fevralda vafot etgan.

Ijodi 
Abror Tursunov 1979-yildan 2008-yilgacha kinolarda rol oʻynagan. Oʻz faoliyati davomida u „Kulol va xurmacha“, „Suyunchi“, „Abdullajon“, „Chinor tagidagi duel“, „Kim jinni“, „Ayollar saltanati“ kabi filmlarda suratga tushgan.

Manbalar 

Oʻzbekistonlik erkak aktyorlar
Sovet erkak aktyorlari
2024-yilda vafot etganlar
Oʻzbekiston pochta markalari (1992)

Oʻzbekistonnig 1992-yilgi pochta markalari Oʻzbekistonda amalda boʻlgan pochta aloqasi toʻlov belgisi hisoblanib, ular 1992-yilda „Oʻzbekiston pochtasi“ konserni tomonidan muomalaga chiqarilgandir.

1992-yilda mustaqil Oʻzbekistonda muomalaga chiqarilgan ilk pochta markalari Rossiyaning Moskva shahrida fotogravyura va ofset litografiya usulida chop etilgan.

Oʻzbekistonda muomalaga kiritilgan birinchi pochta markasida oʻzbek klassik shoirasi, malika Nodirabegim tasviri tushirilgan.

1992-yilda hammasi boʻlib 6 xil koʻrinishdagi pochta markasi muomalaga chiqarilgan.

Kommemorativ markalar roʻyxati 
Quyidagi jadvalda keltirilgan markalarning barchasi kommemorativ hisoblanadi. Ularning tartib raqami „Oʻzbekiston pochtasi“ rasmiy saytida keltirilgan tartib raqam bilan bir xil, qavs ichida „Michel“ markalar katalogidagi tartib raqami koʻrsatilgan.

Manbalar
Ibrohim ibn Hishom ibn Ismoil al-Maxzumiy

Ibrohim ibn Hishom ibn Ismoil al-Maxzumiy () – VIII asr Damashq xalifaligining amaldori boʻlib, Hishom ibn Abdulalik hukmronligi davrida Madina, Makka va Toif hokimi boʻlib xizmat qilgan. Ibrohim va uning ukasi Muhammad 743-yilda Uchinchi Islom fuqarolar urushigacha boʻlgan davrda qiynoqqa solinib, azoblangan.

Faoliyati 
Hishom ibn Ismoil al-Maxzumiyning oʻgʻillari Ibrohim va Muhammad xalifa Hishom ibn Abdulmalikning (hukmronligi: 724–743) amakilari boʻlib, xalifa oʻz hukmronligining koʻp davrida Hijoz hokimi sifatida ularga tayangan. Tarixiy manbalarda bu ikki aka-uka haqida maʼlumot berishda tez-tez chalkashliklarga yoʻl qoʻyiladi. Ibrohim 724-yilda Madina, Makka va Toif viloyatlariga hokim etib tayinlangan va 732-yilda lavozimidan ozod etilgan, biroq xalifaning topshirigʻi bilan 724, 726–731 va katta ehtimol bilan 732-yilda ham haj ziyoratlarini nazorat qilish topshirigʻi berilgan. Uning hukmronligi davrida Madina qoziligiga Muhammad ibn Safvon al-Jumahiy va as-Salt ibn Zubayd al-Kindiy tayinlangan.

Hishom hukmronligining soʻnggi yillarida Ibrohim va Muhammad xalifaning merosxoʻr ogʻli al-Volid ibn Yazidni uning oʻz oʻgʻli Maslama bilan almashtirish boʻyicha muvaffaqiyatsiz rejasi tarafdorlari boʻlgan, biroq 743-yilda Hishom vafoti sababli ularning siyosiy taʼsiriga ham putur yetgan. Valid xalifalikka kirishi bilan ikki aka-ukani Madinaning yangi hokimi Yusuf ibn Muhammad ibn Yusuf at-Saqafiyga topshiradi, yangi hokim esa ularni shahar aholisi oldida qamchilattiradi. Koʻp oʻtmay, xalifa Valid Yusufga Ibrohim va Muhammadni Iroqdagi Yusuf ibn Umar at-Saqafiyga topshirishni buyurgan, u erda aka-ukalar Xolid ibn Abdulloh al-Qasriy bilan birga qiynoqqa solingan. Ibrohim va Muhammadning yomon muomalasi xalifa Valid bilan oʻrtalarida dushmanlikning kuchayishiga sabab boʻlgan, bu esa xalifaning hokimiyat tepasidan qulashi va oʻlimida, shuningdek, keyingi yili sodir boʻlgan fuqarolar urushining boshlanishida muhim rol oʻynagan.

Manbalar

Adabiyotlar 

 
 
 
 
 
 
 

Banu Maxzum
8-asr arab shaxslari
743-yilda vafot etganlar
Jamiya Tul Hidaya

Jamiya Tul Hidaya – Hindistonning Rojaston shtatidagi Jaypur shahrida joylashgan islom seminariyasi. U 1986-yilda islom olimi Mavlono Abdurrahim Mujaddidiy tomonidan tashkil etilgan.

Tarixi 
Jamiya Tul Hidaya Mavlono Abdurrahim Mujaddidi tomonidan 1986-yilda Jaypurda tashkil etilgan. Unda Al-Hidaya Study Center deb nomlangan institut mavjud boʻlib, unda talabalar Hindiston davlat xizmatining turli imtihonlaridan oʻtishga tayyorlanadi. 2021-yil 1-avgustda Jamiya oʻzining ifto boʻlimi faoliyatini boshladi. Jamiya Tul Hidayada diniy fanlar bilan bir qatorda kompyuter dasturlari, elektrotexnika, mashinasozlik va boshqa bir qancha dunyoviy fanlar ham oʻqitiladi. U yuqori texnologiyali madrasa deb atalgan.

Jamiya Tul Hidoya oʻqitish uslubi jihatdan boshqacha boʻlgan uchta madrasaning biri hisoblanadi, qolgan ikkitasi Dorul Ulum Deoband va Nadvatul Ulamadir. Hind madrasalari ushbu uchta usulga amal qiladi, ularning har biri alohida Deoband seminariyasi, Nadva va Jamiyea Tul Hidaya tomonidan boshqariladi.

Manbalar

Adabiyotlar 
 

 

Hindistondagi madrasalar
Hindistondagi islomiy universitet va kollejlar
Jamiya Salafiya (Varanasi)

Jamiya Salafiya (الجامعـۃ السلفیـ) – Hindistonning Varanasi shahrida joylashgan islomiy jamiya yoki seminariya universiteti. U 1966-yilda Jamiyat Ahle Hadis-e-Hind tomonidan tashkil etilgan. Jamiyani Saudiya Arabistonining Hindistondagi oʻsha paytdagi elchisi Yusuf Al-Favzan ochib bergan. Bu Hindistondagi eng yirik salafiy – ahli hadis institutidir. Universitet Saudiya Arabistoni hukumati tomonidan moliyalashtiriladi va oʻqituvchilarning aksariyati Saudiya Arabistoni Islom universitetlarini bitirgan. Saudiya hukumati hindistonlik musulmonlarga universitetdan taʼlim olishga koʻmaklashadi. Muassasa salafiylik taʼlimotiga amal qiladi.

Boʻlimlari 

 Mutavassita va Sanaviya
 Shariat kolleji
 Qur’on-ul-karim oʻqitish fakulteti
 Al-Manar oʻgʻil bolalar maktabi
 Rahmaniya oʻgʻil bolalar maktabi

Manbalar 

Hindistondagi islomiy universitet va kollejlar
Varanasi